[Video] Agter die skerms van 'Krotoa' | Maroela Media
Die nuwe veeltalige Suid-Afrikaanse fliek Krotoa, geskryf deur Kaye Ann Williams en Margaret Goldsmid, word op 4 Augustus in Suid-Afrika uitgereik.
Maroela Media deel nou eksklusief 'n agter-die-skerms-kykie met die akteurs Armand Aucamp, Deon Lotz, Jacques Bessenger en Crystal-Donna Roberts wat in dié fliek te sien is.
Sy word na die eerste fort, wat in 1652 deur die Verenigde Oos-Indiese Kompanjie opgerig is, geneem waar sy onder meer leer om die Nederlandse taal en kultuur goed te verstaan. Sy word 'n invloedryke tolk vir Van Riebeeck (Armand Aucamp) sowel as vir haar eie mense. Vasgevang tussen dié twee kulture probeer sy om dié twee wêrelde met mekaar te versoen.
Aucamp vertel hy moes deeglik navorsing doen om die rol van Jan van Riebeeck te kan vertolk.
"Ek was gefassineer oor hoe my persepsie oor hom verkeerd was. Hy was 'n avonturier en 'n man met baie respek vir die inheemse kulture en eintlik enige land. Hy was 'n ambagsman gewees en hy het 'n wonderlike storie om te vertel," sê hy.
Bessenger – wat die rol van Pieter van Meerhoff vertolk – sê hy kon veral vereenselwig met sy karakter.
"Dit was moeilik om inligting oor Pieter van Meerhoff te kry – daar is nie baie oor hom geskryf nie. Daar is baie dele van die karakter waarmee ek vereenselwig en wat vir my sin maak. Dit sluit onder meer sy passie vir die natuur in. Hy is ook nie bang om lief te hê nie; liefde is nie vir hom 'n probleem nie, en dit was vir my maklik om te vertolk."
Vir meer inligting besoek Krotoa se Facebook-blad.
Deon Lotz en Marcel van Heerden (Foto: Facebook)
Ek sien daarna uit om die fliek te sien
Is van mening dat hierdie rolprent maar n politieke korrekte uitbeelding is
Interessant dat hierdie insetsel geen Afrikaans onderskrifte het wanneer die akteurs in !Nama of !Xhoisan praat nie, maar wanneer een van die akteurs Engels praat is daar (onnodige) Engelse onderskrifte vir sy dialoog.
Verrou die fliek gaan nie 'n politiek-korrekte herinterpretasie van die verlede wees ten koste van die waarheid nie.
Van al die stories wat nou oor daardie tydperk vertel kan word …
Ek gee nie regtig om wat die agenda van die film is nie. Ek dink dit gaan 'n lekker een wees om te kyk.